I 2000 startet Rønning og ungdomsvennen Bror Andersen opp Sommerrevyen i Hønefoss, som senere fikk navnet Hønefossrevyen. De to har hvert år siden starten stått for både manus og regi. Revyen var de første par årene hovedsakelig lokalt profilert, men vokste i løpet av få år til å bli landets største i sitt slag, med et publikumstall opp mot 20.000 på en sesong. I 2005 sørget Jan Fredrik Karlsen for at revyen også ble satt opp på Chat Noir. Hønefossrevyen har to ganger vært nominert til Komiprisen, både for beste forestilling (2003) og beste nummer (2008).